
1. ZÁKLADNÉ ÚDAJE 

1.1. Číslo podľa štátneho zoznamu, ak je pridelené 

PR Pokoradzské jazierka bola pôvodne  evidovaná v štátnom zozname osobitne chránených častí prírody SR pod číslom 842. Po prevyhlásení bude územiu pridelené nové číslo.
1.2. Príslušnosť k európskej sústave chránených území a územiam medzinárodného významu 
Prírodná rezervácia sa nachádza v chránenom vtáčom území SKCHVÚ003 Cerová vrchovina-Porimavie, ktoré bolo vyhlásené vyhláškou Ministerstva životného prostredia Slovenskej republiky (MŽP SR) č. 30/2008 Z. z. zo dňa 7.1.2008.
Je zároveň územím európskeho významu SKUEV0364 Pokoradzské jazierka. 
Územie nie je súčasťou území medzinárodného významu.
1.3. Kategória a názov územia 

Prírodná rezervácia (PR) Pokoradzské jazierka
1.4. Platný právny predpis o vyhlásení chráneného územia alebo medzinárodný doklad o zaradení lokality do sústavy území medzinárodného významu 

Pôvodná PR Pokoradzské jazierka (s výmerou 38,67 ha) bola vyhlásená v roku 1987 uznesením rady Okresného národného výboru č. 27/1987 zo dňa 13.02.1987, upravená v roku 1993 vyhláškou MŽP SR č. 83/1993 Z. z. z 23.3.1993, účinnou od 1.5.1993. Zaberá 75 % plochy prevyhlasovanej prírodnej rezervácie.
  

Pod označením SKUEV0364 Pokoradzské jazierka bola PR zaradená medzi územia európskeho významu výnosom MŽP SR č. 3/2004-5.1 zo 14. júla 2004. Rozhodnutím Komisie 2008/218/ES z 25. januára 2008 (A etapa) bol podľa smernice Rady 92/43/EHS z 21. mája 1992 o ochrane biotopov, voľne žijúcich živočíchov tc "o ochrane biotopov, voľne žijúcich živočíchov "a rastlín (ďalej len „smernica o biotopoch“) prijatý aktualizovaný zoznam lokalít európskeho významu
 v alpskej biogeografickej oblasti, ktorej súčasťou je aj predmetné územie. 
1.5. Celková výmera chráneného územia a jeho ochranného pásma 
Celková výmera prírodnej rezervácie Pokoradzské jazierka je 63,39 ha a platí tam 4. a 5. stupeň ochrany. Ochranné pásmo rezervácie nie je osobitne vyhlásené a neplatí ani ochranné pásmo v zmysle § 17 ods. 7 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“).
Obr.1. Vymedzenie PR Pokoradzské jazierka

Vyhotovené cez službu VMS http://nipi.sazp.sk/arcgis/services/podklady/zbgis10r/MapServer/WMSServer/?, Tematické spracovanie © Štátna ochrana prírody SR, S CHKO CV, 2017
1.6 Súčasný stav predmetu ochrany 
1.6.1. Prírodné pomery 

Chránené územie sa nachádza v Banskobystrickom kraji, v okrese Rimavská Sobota. Lokalizované je 4 km severne od mesta Rimavská Sobota, na území  katastrov Vyšná Pokoradz, Nižná Pokoradz a Dražice. Predstavuje prírodne najcennejšiu časť oblasti Pokoradzskej tabule. Nachádza sa v  nadmorskej výške od 394 do 526 m n. m.. Charakter krajiny tvorí komplex rôznych biotopov  (skalných, lesostepných, lesných, mokraďných, travinných a ornej pôdy). 
Geológia a geomorfológia:

Rôznorodosť stanovíšť podmieňuje aj geologický podklad a jeho vývoj. Územie je tvorené treťohornými vulkanoklastickými súvrstviami. Lokalita predstavuje jeden z najucelenejších profilov miocénnych vulkanitov južného Slovenska. Na juhozápadnom svahu vrchu Palaska (517,4 m n. m.) sa nachádza 5 ťažobných komôr. Vrstevný sled nad týmito komorami bol stanovený za typový profil Pokoradzského súvrstvia, pričom najnižšia časť súvrstvia je odkrytá v týchto komorách. Ťažili sa tu tufové pieskovce, ktoré v 19. storočí využívali miestni obyvatelia na stavbu domov. Na strope komôr je možné vidieť odtlačky stromov, listov rastlín a diery po konároch, ktoré boli prekryté zosuvom sopečných uloženín na vulkanickom svahu v minulosti. 
Najvyššiu časť súvrstvia, zároveň aj najvyššie časti sopečných vrchov v okolí tvoria sopečné brekcie (andezity tmelené tufom). Nachádzajú sa aj v okolí výrazného skalného útvaru s miestnym názvom Kamenný Janko, ktorý vznikol selektívnym zvetrávaním málo odolných tufov. Neďaleko tohto útvaru sa nachádza aj sopečný komín a ďalšie skalné útvary. 

	Obr. č. 2. Skalný útvar s názvom Kamenný Janko 
	Obr. 3.  Pohľad na časť Pokoradzskej tabule a  priľahlých lúk


Z Kamenného Janka je výhľad na niekoľko morfologicky ostro vystupujúcich kopčekov, ktoré predstavujú zosunuté telesá z vulkanického masívu po výzdvihu Slovenského rudohoria koncom treťohôr. Medzi masívom a zosunutými telesami sa vytvorili bezodtokové depresie, v ktorých sa udržiava zrážková voda. Vznikli tak zosuvové jazierka. 
Botanická charakteristika:
V území sa nachádzajú 3 jazierka s rozvinutou mokraďnou vegetáciou a 1 periodické jazierko na pozemku opustenej ornej pôdy. V jazierkach vplyvom výšky vodnej hladiny, stupňa zazemnenia a obsahu živín vo vode vznikli rôzne typy vegetácie. Na miestach so stálou hladinou vody sú to spoločenstvá otvorenej vodnej hladiny (biotop európskeho významu Vo2 - 3150) so žaburinkou menšou (Lemna minor), žaburinkou trojbrázdovou (Lemna triculca), hviezdošom mnohotvarým (Calitriche cophocarpa), či chránenou bublinatkou obyčajnou (Utricularia vulgaris) a perutníkom močiarnym (Hottonia palustris). Okrem týchto druhov tu môžeme pozorovať plávajúce rastliny voľne sa vznášajúce na hladine, alebo zakotvené na dne. Na tieto spoločenstvá v miestach s kolísajúcou vodnou hladinou priamo nadväzujú spoločenstvá makrofytnej vegetácie, v ktorých k vyššie spomínaným druhom pristupujú napr. žabník skorocelový (Alisma plantago-aquatica), horčiak pieprový (Persicaria hyrdopiper), horčiak obojživelný (Persicaria amphibia) a druhy rodu močiarka (Barachium sp.). 
Nájdeme tu taktiež spoločenstvá prevažne obojživelných rastlín (biotop Vo8), ktoré sú dobre adaptované na kolísanie hladiny stagnujúcej vody, napr. haluhovka vodná (Phellandrium auaticum), čerkáč peniažtekový (Lysimachia nummularia), nátržník plazivý (Potentila reptans) či iskerník plamenný (Ranunculus flammula). Tvoria prechod medzi spoločenstvami plávajúcich a ponorených rastlín (biotop Vo2 - 3150), trstinovými porastmi (Lk11) a vegetáciou vysokých ostríc (Lk10). Vegetácia vysokých ostríc je v tomto chránenom území reprezentovaná rôznymi druhmi – napr. ostrica ostrá  (Carex acutiformis), ostrica štíhla (C. acuta), ostrica vysoká (C. elata), ostrica čierna (C. nigra), ostrica líščia (C. vulpina). K nim pristupujú ďalšie druhy, prevažne vysokých bylín – napr. vrbica vŕbolistá (Lythrum salicaria), čerkáč obyčajný (Lysimachia vulgaris), kosatec žltý (Iris pseudacorus), vŕbovka chlpatá (Epilobium hirsutum), karabinec európsky (Lycopus europaeus), pichliač sivý (Cirsium canuum), mäta dlholistá (Mentha longifolia).

	Obr. č.4. Perutník močiarny (Hottonia palustris)
	Obr. č.5. Kosatec žltý (Iris pseudacorus)


Dominantným druhom v trstinových porastoch je trsť obyčajná (Phragmites australis), v menšej miere tu rastú aj druhy z predchádzajúceho biotopu. Okrem toho tu rastie aj papradník močiarny (Thelypteris palustris), ježohlav vzpriamený (Sparganium erectum), steblovka vodná (Glyceria maxima), pálka širokolistá (Typha latifolia), škripina lesná (Scirpus sylvaticus).

	Obr. č. 6. Mokraďová vegetácia jazierka č.3. (k. ú. Vyšná Pokoradz, parcela KNC 993)


V území evidujeme aj biotopy európskeho významu Sk2 (8220) Silikátové skalné steny a svahy so štrbinovou vegetáciou a Tr2 (6240) Subpanónske travinno-bylinné porasty, z rastlín sa tu vyskytuje napr. kosatec dvojfarebný (Iris variegata). 

	Obr.7. biotop Sk2 (8220) Silikátové skalné steny a svahy so štrbinovou vegetáciou


Lesy tvoria 2/3 územia prírodnej rezervácie. Na približne 60 % plochy lesov sa vyskytuje prioritný biotop európskeho významu Ls3.1 Teplomilné submediteránne dubové lesy (91H0*). Jedná sa o najcennejšie lesné časti na strmých juhozápadných expozíciách s prechodom do lesostepnej vegetácie, stromy majú miestami vzhľadom k plytkej pôde zakrpatený vzrast. Z drevín dominuje dub zimný (Quercus petraea agg.),  menej je zastúpený dub cerový (Quercus cerris), ojedinele sa vyskytuje aj dub plstnatý (Quercus pubescens). Vo vyššom zastúpení sa vtrúsene vyskytuje javor poľný (Acer campestre) a hrab obyčajný (Carpinus betulus), menej jarabina brekyňová (Sorbus torminalis), hruška planá (Pyrus pyraster), čerešňa vtáčia (Cerasus avium) a jarabina vtáčia (Sorbus aucuparia). Celkove má tento biotop charakter rozvoľnenejšieho cca 80 ročného lesa s výraznejším  zastúpením krovín a vysokou pokryvnosťou druhovo pestrej bylinnej vrstvy. Na prevažnej časti plochy biotopu ide o ochranné lesy na mimoriadne nepriaznivých stanovištiach – strmé hrebienky, plytké pôdy, miestami kamenisté s balvanmi. Na ostatnej ploche lesných porastov prevažuje biotop národného významu Ls2.1 Dubovo-hrabové lesy karpatské. V drevinovom zložení sa výraznejšie uplatňuje hrab obyčajný (Carpinus betulus), zastúpenie ostatných drevín a krovín je ale taktiež druhovo veľmi pestré. Malá časť lesov nie je zaradená do biotopov európskeho ani národného významu, nakoľko nedosahuje požadované kritériá (drevinové zloženie, celková štruktúra biotopu). 
V okrajových častiach lesov sa ojedinele vyskytuje agát biely (Robinia pseudoacacia) a pajaseň žliazkatý (Ailanthus altissima), ktoré vzhľadom na svoju expanzívnosť predstavujú potenciálne riziko ohrozenia pôvodných biotopov. Lesné porasty zaradené do zóny A prírodnej rezervácie sú súčasťou tzv. biocentra CHVÚ Cerová vrchovina-Porimavie. 

	 Obr. č.8.  Lesný hrebienok s biotopom Ls.2.1.



Nelesné plochy v okolí jazierok majú prevažne charakter mezofilných pasienkov a spásaných lúk s výskytom biotopu národného významu Lk3. Evidovaný je taktiež európsky významný biotop podhorských kosných lúk (6510). Predmetné biotopy sa čiastočne prelínajú, pričom charakter vegetácie závisí od spôsobu obhospodarovania. Na miestach, ktoré sú pravidelne kosené a biomasa z nich je pozbieraná, sú podporované prevažne vysokosteblové, krmovinársky hodnotné trávy, napr. ovsík obyčajný (Arrhenatherum elatius), psiarka lúčna (Alopecurus pratensis), kostrava červená (Festuca rubra), reznačka laločnatá (Dactylis glomerata). Z ostatných rastlinných druhov tu rastie veronika obyčajná (Veronica chamaedrys), skorocel kopijovitý (Plantago lanceolata), rebríček obyčajný (Achillea millefolium), iskerník prudký (Ranunculus acris), jesienka obyčajná (Colchicum autumnale). Na miestach, ktoré sa nekosia, ale extenzívne prepásajú hospodárskymi zvieratami, sú podporované druhy ako tomka voňavá (Anthoxanthum odoratum), traslica prostredná (Briza media), chlpaňa poľná (Luzula campestris), mrkva obyčajná (Daucus carota), horčinka obyčajná (Polygala vulgaris). Nájdeme tu aj jahodu trávnicovú (Fragaria viridis), lipkavec syridlový (Galium verum), repík lekársky (Agrimonia eupatoria), skorocel prostredný (Plantago media), dúšku vajcovitú (Thymus pulegioides), kotúč poľný (Eryngium campestre), ľubovník bodkovaný (Hypericum perforatum), nátržník strieborný (Potentilla argentea). Časť pasienkov je aj ruderalizovaná, prejavuje sa na nich vplyv intenzívneho využívania v minulosti, napr. výskytom druhov ako čakanka obyčajná (Cichorium intybus), hadinec obyčajný (Echium vulgare). Badateľný je aj vplyv zveri, predovšetkým diviačej – môžeme vidieť plochy s narušeným pôdnym povrchom – tieto sú potom obsadzované ruderálnymi a nepôvodnými druhmi rastlín. Na ploche nevyužívanej ornej pôdy sme zaznamenali výskyt nepôvodného druhu hviezdnik ročný (Stenactis annua).
Významným javom v území je zarastanie krovinami (sekundárna sukcesia) – prevláda slivka trnková (Prunus spinosa), ruža šípová (Rosa canina), hloh (Crataegus sp.), hruška planá (Pyrus pyraster). Na ploche v okolí jazierka vo východnej časti územia je vyššia   pokryvnosť krovín. Výskyt krovín na menších plochách, ostrovčekovite, za súčasného obhospodarovania územia kosením, pasením, resp. ich kombináciou je na plochách s výskytom travinných biotopov prípustný.

	Obr. č.9.  Pohľad na územie s mozaikou lúk a pasienkov


Zoologická charakteristika: 

Vzhľadom na rozmanitosť biotopov územie je ojedinelé aj výskytom živočíšnych druhov. Realizované boli čiastkové výskumy a monitoringy druhov vybraných taxonomických skupín. 
Z územia existuje literárny údaj o výskyte chránenej žiabronôžky Chirocephallus slovacus (Crustacea) v periodických mlákach (Brtek, J., 1976). Zaujímavý je taktiež prvý nález lastúrnika Sphaerium nucleus (Bivalvia) z územia Slovenska (Košel, V., 2006). V súčasnosti sa spracovávajú výsledky čiastkového výskumu pôdnej fauny (UPJŠ, Košice). Výskum chrobákov (Coleoptera) v jazierkach potvrdil prítomnosť viacerých druhov, ktoré indikujú rašeliniskový charakter biotopu. Medzi významnejšie nálezy patria tieto druhy: Graphoderus cinereus: limnofilný druh známy z permanentných aj periodických vôd. Haliplus furcatus: druh viazaný na prirodzené biotopy, najčastejšie plytké, periodické mokrade. Z územia Slovenska známy z niekoľkých lokalít z nížin. Dryops anglicanus: na území celej strednej Európy je jeho výskyt izolovaný a vzácny. Jedná sa o stenotopný tyrfofilný druh, ktorý vykazuje preferencie k rašeliniskovým vodám. Z územia Slovenska publikovaný ako nový druh pre faunu v roku 1997 (Jászay & Kodada 1997). Nález z tejto lokality je druhým údajom z územia Slovenska. Helophorus redtenbacheri: západopalearktický druh, výskytom viazaný na plytké zarastené tône s bahnitým a piesčitým dnom. Na Slovensku je jeho výskyt vzácny. Spercheus emarginatus: druh viazaný na močiarne biotopy najteplejších oblastí Slovenska, známy z Podunajska, Pomoravia a Východoslovenskej nížiny. 
Cieľovými druhmi chrobákov európskeho významu vyskytujúcimi sa v území sú roháč obyčajný (Lucanus cervus) a fuzáč veľký (Cerambyx cerdo). 
	[image: image13.jpg]



	Roháč obyčajný

je najväčší vo voľnej prírode sa vyskytujúci druh chrobáka na Slovensku s typickým pohlavným dimorfizmom. Roháče žijú v starých listnatých, hlavne svetlých dubových lesoch, ale aj na pasienkoch so solitérnymi listnatými stromami, v starých parkoch a záhradách.
Obr. č.10. Roháč obyčajný   (Lucanus cervus) 

	Bionómia druhu:
Imága (dospelé jedince) sa objavujú v máji a v júni. Pária sa počas teplých letných dní, kedy často na kmeňoch starých stromov môžeme vidieť samčekov bojovať o priazeň samičky. Pária sa na stromoch v miestach, kde zo stromov vyteká miazga. Samičky kladú vajíčka do práchnivejúcich kmeňov starých stromov (hlavne duby, gaštany, jasene, čerešne a bresty). Larvy sa tu vyvíjajú viac rokov, živia sa práchnivejúcimi časťami stromov, čím urýchľujú kolobeh organických látok v prírode. Kuklia sa v zemi v blízkosti stromov, kde sa vyvíjali. Imága sa liahnu na jeseň, zo schránky vyliezajú až na jar v ďalšom roku ich života. Dospelé jedince sa živia miazgou, šťavou  poranených stromov. 

	Fuzáč veľký (Cerambyx cerdo) 

Je druhý najväčší fuzáč žijúci na území Slovenska. Fuzáč veľký je 24 – 53 mm veľký chrobák. Tykadlá samčekov sú dvakrát dlhšie ako telo, tykadlá samičiek sú kratšie a siahajú približne po koniec kroviek.
Obr. č. 11. Fuzáč veľký (Cerambyx cerdo)

	Bionómia druhu: 
Samičky kladú vajíčka do štrbín v kôre stojacich starých, ale živých dubov, najčastejšie na slnkom osvietené strany kmeňov a do hrubších konárov stromov (vzácnejšie kladú vajíčka aj do iných listnatých drevín). Larvy sa vyvíjajú viac rokov, najprv žijú pod kôrou, kde aj prezimujú. Dospelých jedincov v prírode môžeme pozorovať v mesiacoch máj až september. Živia sa miazgou poranených stromov, cez deň sa zdržujú v korunách stromov, aktívne sú hlavne večer a v noci. 


PR Pokoradzské jazierka je významnou lokalitou aj z hľadiska diverzity motýľov (Lepidoptera), čo vyplýva z prítomnosti viacerých odlišných biotopov na malej ploche. Medzi druhy národného a európskeho významu a druhov zaradených do červeného zoznamu vyskytujúcich sa na lokalite patria: bielopásovec hrachorový (Neptis sappho), hnedáčik divozelový (Melitaea trivia), mora Schmidtova (Dioszeghyana schmidtii), ohniváčik veľký (Lycaena dispar), spriadač kostihojový (Euplagia quadripunctaria) a vidlochvost ovocný (Iphiclides podalirius). Medzi faunisticky ďalšie významné druhy motýľov územia patria: Stigmella szoecsiella - lokálny a vzácny druh, Pseudeulia asinana  - lokálny a vzácny druh, Costaconvexa polygrammata  - lokálny a skôr vzácny druh mierne vlhkých stanovíšť teplých polôh, Calymma communimacula - vzácnejší lesostepný druh najteplejších oblastí Slovenska. Schinia cardui - mediteránny druh. Lokálny, miestami hojnejší druh na stepných stanovištiach, Apamea sicula - veľmi lokálny a vzácny druh v teplých oblastiach juhovýchodného Slovenska.
 Z chránených druhov modliviek (Mantodea) sa tu vyskytuje modlivka zelená (Mantis religiosa). Z obojživelníkov (Amphibia) bol v území dokázaný výskyt druhov: kunka červenobruchá (Bombina bombina), mlok bodkovaný (Triturus vulgaris), ropucha bradavičnatá (Bufo bufo), ropucha zelená (Bufo viridis), rosnička zelená (Hyla arborea), skokan rapotavý (Rana ridibunda), skokan štíhly (Rana dalmatina) a skokan zelený (Rana kl. esculenta). Z plazov (Reptilia) bol v území zaznamenaný výskyt: jašterice bystrej (Lacerta agilis), jašterice zelenej (Lacerta viridis), užovky hladkej (Coronella austriaca), užovky obojkovej (Natrix natrix) a užovky stromovej (Elaphe longissima). 
Z triedy vtákov (Aves) bol v území zaznamenaný výskyt druhov (v období 2013 – 2015):
Hniezdiace druhy vtákov: bažant poľovný (Phasianus colchicus), brhlík lesný (Sitta europea), ďateľ čierny (Dryocopus martius), ďateľ prostredný (Dendrocopos medius), ďateľ malý (Dendrocopos minor), ďateľ veľký (Dendrocopos major), drozd čierny (Turdus merula), drozd plavý (Turdus philomelos), drozd trskotavý (Turdus viscivorus), dudok chochlatý (Upupa epops), glezg hrubozobý (Coccothraustes coccothraustes), holub hrivnák (Columba palumbus), holub plúžik (Columba oenas), hrdlička poľná (Streptopelia turtur), kačica divá (Anas platyrhynchos), kolibkárik čipčavý (Phylloscopus collybita), kolibkárik spevavý (Phylloscopus trochilus), kolibkárik sykavý (Phylloscopus sibilatrix), krkavec čierny (Corvus corax), krutihlav hnedý (Jynx torquilla), kôrovník dlhoprstý (Certhia familiaris), kukučka jarabá (Cuculus canorus), ľabtuška lesná (Anthus trivialis), mlynárka dlhochvostá (Aegithalos caudatus), muchárik bielokrký (Ficedula albicollis), muchár sivý (Muscicapa striata), myšiak lesný (Buteo buteo), penica čiernohlavá (Sylvia atricapilla), penica hnedokrídla (Sylvia communis), penica jarabá (Sylvia nisoria), penica popolavá (Sylvia curruca), pinka lesná (Fringilla coelebs), prepelica poľná (Coturnix coturnix), pŕhľaviar čiernohlavý (Saxicola torquata/rubicola), oriešok hnedý (Troglodytes troglodytes), škorec lesklý (Sturnus vulgaris), škovránok poľný (Alauda arvensis), škovránok stromový (Lullula arborea), sliepočka zelenonohá (Gallinula chloropus), slávik červienka (Erithacus rubecula), slávik krovinový (Luscinia megarhynchos), sojka škriekavá (Garrulus glandarius), sova lesná (Strix aluco), sýkorka bielolíca (Parus major), sýkorka belasá (Parus caeruleus), sýkorka lesklohlavá (Parus palustris), stehlík konopiar (Carduelis cannabina), stehlík pestrý (Carduelis carduelis), stehlík zelený (Carduelis chloris), strakoš červenochrbtý (Lanius collurio), strnádka lúčna (Miliaria calandra), strnádka trsťová (Emberiza schoeniclus), strnádka žltá (Emberiza citrinella), svrčiak riečny (Locustella fluviatilis), trsteniarik pásikový (Acrocephalus schoenobaenus), trsteniarik škriekavý (Acrocephalus arundinaceus), trsteniarik spevavý (Acrocephalus palustris), včelár lesný (Pernis apivorus), vlha hájová (Oriolus oriolus), vrabec poľný (Passer montanus), vrana túlavá (Corvus corone), výrik lesný (Otus scops), žlna zelená (Picus viridis), žlna sivá (Picus canus). 

Migrujúce a zimujúce druhy vtákov: bocian biely (Ciconia ciconia), bocian čierny (Ciconia nigra), drozd čvíkotavý (Turdus pilaris), hrdlička záhradná (Streptopelia decaocto), hýľ lesný (Pyrrhula pyrrhula), jastrab krahulec (Accipiter nisus), jastrab lesný (Accipiter gentilis), kaňa močiarna (Circus aeruginosus), kaňa sivá (Circus cyaneus), králiček zlatohlavý (Regulus regulus), ľabtuška lúčna (Anthus pratensis), pinka severská (Fringilla montifringilla), pŕhľaviar červenkastý (Saxicola rubetra), orol krikľavý (Aquila pomarina), sluka lesná (Scolopax rusticola), sokol kobec (Falco columbarius), sokol lastovičiar (Falco subbuteo), sokol myšiar (Falco tinnunculus), sova dlhochvostá (Strix uralensis), stehlík čížavý (Carduelis spinus), strakoš sivý (Lanius excubitor), trasochvost biely (Motacilla alba), volavka popolavá (Ardea cinerea), vrchárka modrá (Prunella modularis), žltochvost domový (Phoenicurus ochruros).

Cieľové druhy vtákov  CHVÚ Cerová vrchovina – Porimavie vyskytujúce sa na lokalite PR Pokoradzské jazierka sú: ďateľ prostredný (Dendrocopos medius), hrdlička poľná (Streptopelia turtur), kaňa močiarna (Circus aeruginosus), krutihlav hnedý (Jynx torquilla), penica jarabá (Sylvia nisoria), prepelica poľná (Coturnix coturnix), včelár lesný (Pernis apivosrus) a výrik lesný (Otus scops).
Z triedy cicavcov (Mammalia) bol zaznamenaný výskyt chránených druhov: jež bledý (Erinaceus concolor), mačka divá (Felis sylvestris),  veverica stromová (Sciurus vulgaris), piskor lesný (Sorex araneus), plch sivý (Glis glis), plch lieskový (Muscardinus avellanarius), netopier čierny (Barbastella barbastellus), netopier hrdzavý (Nyctalus noctua), netopier obyčajný (Myotis myotis), netopier pozdný (Eptesicus serotinus), netopier sťahovavý (Miniopterus schreibersii), netopier veľkouchý (Myotis bechsteini), netopier východný (Myotis blythi), netopier  (Myotis branthi/ mystacinus/alcathoe), podkovár južný (Rhinolophus euryale), podkovár krpatý (Rhinolophus hipposideros), podkovár štíhlokrídly (Rhinolophus ferrumequinum), ucháč svetlý (Plecotus auritus). Bývalé banské diela vyskytujúce sa v PR Pokoradzké jazierka majú význam najmä z hľadiska výskytu druhov netopier sťahovavý a podkovár južný.
1.6.2. Stručný opis predmetu ochrany 

Predmetom ochrany chráneného územia sú biotopy európskeho a národného významu:
Tab. 1. Predmety ochrany PR Pokoradzské jazierka
	kód biotopu
	kód Natura 2000

(biotop európskeho významu)
	názov biotopu

	Lk1
	6510
	Nížinné a podhorské kosné lúky

	Ls3.1
	91H0*
	Teplomilné submediteránne dubové lesy

	Vo2
	3150
	Prirodzené eutrofné a mezotrofné stojaté vody s vegetáciou plávajúcich a/alebo ponorených cievnatých rastlín typu Magnopotamion alebo Hydrocharition

	Lk10
	-
	Vegetácia vysokých ostríc

	Ls2.1
	-
	Dubovo – hrabové lesy karpatské


* hviezdička pri označení kódu biotopu európskeho významu znamená, že ide o prioritné biotopy, ktoré sú na území EU ohrozené vymiznutím a za ktorých ochranu má EU osobitnú zodpovednosť
Počas mapovania mokraďných biotopov (R. Hrivnák, 2014) nebol potvrdený výskyt biotopu 7140 Prechodné rašeliniská a trasoviská. Biotop pravdepodobne vplyvom sukcesie a zazemňovacích procesov ustúpil v prospech biotopu Kr8. Mapované boli aj lesné biotopy (M. Slezák, 2014), a travinno-bylinné biotopy podľa Metodiky mapovania nelesných biotopov, ktorá bola schválená listom MŽP č. 3916/2014-2.1, 13373/2014 zo dňa 6.3.2014.

a biotopy druhov: 
· biotopy druhov živočíchov európskeho významu:
	fuzáč veľký (Cerambyx cerdo)
roháč obyčajný (Lucanus cervus) 


· biotopy druhov rastlín národného významu: 

1.6.3. Hodnotenie stavu predmetu ochrany, stanovenie priorít ochrany 

Hodnotenie stavu biotopov a druhov európskeho významu zo správy podľa článku 17 smernice o biotopoch a nastavenia cieľov stanovených v strategických dokumentoch Slovenskej republiky (SR), ktoré sú uvedené ako predmet ochrany.
Tab. 2. Hodnotenie stavu predmetov ochrany PR Pokoradzské jazierka
	Hodnotenie biotopov

	biotop
	reprezenta- tívnosť na lokalite
	relatívna rozloha na lokalite
	zachova- nosť na lokalite
	stav biotopu v území
	stav biotopu v bioregiónu
	cieľ ochrany
	priorita

	Lk1

6510
	B
	C
	B
	C
	FV
	nutné zlepšenie stavu v území
	stredná

	Ls3.1
91H0*
	B
	C
	B
	B
	U1
	nutné udržanie stavu v území
	stredná

	Vo2

3150
	B
	C
	B
	B
	FV
	nutné udržanie stavu v území
	nízka


Vysvetlivky k tabuľke:

A – priaznivý – výborný, B – priaznivý – dobrý, C – nepriaznivý – narušený, D – nepriaznivý – nevyhovujúci

FV – priaznivý, U1 – nepriaznivý – nevyhovujúci, U2 – nepriaznivý – zlý (Polák, Saxa 2005)
Tab. 3. Hodnotenie stavu predmetov ochrany PR Pokoradzské jazierka
	Hodnotenie druhov

	Druh
	relatívna početnosť v území
	zachovanosť populácie v území
	stav izolovanosti populácie v území
	celkový stav populácie v území 
	stav druhu na úrovni biogegrafic-kého regiónu
	cieľ ochrany
	priorita

	Cerambyx cerdo
	C
	C
	C
	C
	U1
	nutné zlepšenie stavu biotopu druhu
	stredná

	Lucanus cervus
	B
	B
	B
	B
	FV
	Udržanie stavu
	nízka


Vysvetlivky k tabuľkám:

A – priaznivý – výborný, B – priaznivý – dobrý, C – nepriaznivý – narušený, D – nepriaznivý – nevyhovujúci

FV – priaznivý, U1 – nepriaznivý – nevyhovujúci, U2 – nepriaznivý – zlý (Polák, Saxa 2005)

Nastavenie priority cieľa ochrany je vo väzbe na stav biotopu v bioregiónu, tzn. v týchto konkrétnych prípadoch, keď je stav biotopu v celom bioregiónu nepriaznivý – zlý, je najvyššia priorita v rámci celého bioregiónu stav biotopu zlepšiť. Konkrétny cieľ ochrany je viazaný na stav biotopu v území. V prípade stavu biotopu priaznivý - výborný, je potrebné tento stav udržať, aby prípadné zhoršenie nemalo vplyv na celkové hodnotenie stavu biotopu v bioregiónu a v ostaných prípadoch je potrebné dosiahnuť zlepšenia stavu v území, čo môže prispieť k zlepšeniu stavu biotopu v bioregiónu.

Grafické znázornenie v tabuľke je vo forme „semafórových farieb“ – zelená znamená, že situácia je v poriadku, oranžová znamená stav pohotovosti, červená – pozor, situáciu je potrebné riešiť.

Z uvedeného hodnotenia stavu biotopov a druhov európskeho významu je zrejmé, že v nepriaznivom stave na úrovni lokality je predovšetkým nelesný biotop Lk1 (6510). Stav biotopu v rámci bioregiónu je priaznivý, avšak na lokalite bude jeho stav závisieť od spôsobu obhospodarovania. Taktiež stav biotopu Vo2 (3150) je v rámci bioregiónu priaznivý, avšak na lokalite je výskyt a stav biotopu ovplyvnený stavom vodnej hladiny, zazemňovaním a následnou sukcesiou, ktorá sa prejavuje zarastaním plochy biotopu drevinami. Stav biotopu Ls3.1 (91H0*) je v rámci bioregiónu nepriaznivý, na lokalite je jeho stav priaznivý. Zachovalosť biotopu súvisí s dlhodobým extenzívnym obhospodarovaním, keďže sa jedná o ochranné lesy. 
Hodnotenie populácie druhov európskeho významu (Cerambyx cerdo a Lucanus cervus), ktoré sú predmetom ochrany, zohľadňuje aj čiastkový výskum realizovaný v období rokov 2014-2015. 
Populácia druhu Cerambyx cerdo má miestami len fragmentárny výskyt, zároveň je potrebné vziať v úvahu stav druhu v rámci bioregiónu, ktorý  je hodnotený ako nepriaznivý. Pre zlepšenie stavu populácie v území bude nutné z dlhodobého hľadiska zabezpečiť zachovanie starých dubov vhodných na vývoj druhu, na vybraných miestach presvetliť porasty s výskytom takýchto starých stromov a tiež zamedziť šíreniu inváznych druhov drevín.  
Populácia druhu Lucanus cervus je podľa hodnotenia v priaznivom stave, ako na lokalite, tak i v rámci bioregiónu, potrebné je zabezpečiť udržanie priaznivého stavu v území. Zachovanie populácie druhu vyžaduje ponechanie mŕtveho dreva pôvodných druhov drevín.  Nakoľko je výrazná väzba medzi biotopmi, ktoré sú predmetmi ochrany a druhmi, ktoré sú predmetmi ochrany, nie je potrebné v programe starostlivosti špecifikovať priority odlišných manažmentových aktivít pre podporu populácií konkrétnych druhov. 
Príkladom je aj výskyt druhov hmyzu stanovištne viazaných na mokraďné biotopy, kde je pre zachovanie vhodných podmienok potrebné zabrániť ich zazemneniu, prípadne výraznej sukcesii a teda občasne likvidovať náletové kroviny a usmerniť pasenie tak, aby nedošlo k ich  eutrofizácii. Tieto opatrenia sú v súlade s opatreniami pre biotop Vo2 (3150). Taktiež pre zachovanie biodiverzity motýľov je potrebné zaviesť extenzívnu pastvu dobytkom, prípadne mozaikové kosenie trávnych porastov, čo je v súlade s návrhom starostlivosti o biotop Lk1 (6510), ktorý sa vyskytuje aj v komplexe s biotopom Lk3.                                                                                                                                                                                                                                         
1.6.4. Hodnotenie ďalších osobitných záujmov ochrany prírody a krajiny v území 


V predmetnom území sa nachádzajú významné geomorfologické formy. Jedná sa o skalné útvary, najvýraznejším je útvar s miestnym názvom Kamenný Janko; sopečný komín vyplnený celistvým andezitom a tiež typový profil Pokoradzské súvrstvia, ktorý je možné pozorovať nad ťažobnými komorami. Tieto banské diela majú veľký význam aj z hľadiska výskytu netopierov -  netopiera sťahovavého (Miniopterus schreibersii) a podkovára južného (Rhinolophus euryale). Zároveň tieto anorganické útvary predstavujú významný biotop pre vzácne druhy fauny i flóry. Evidujeme tu biotopy európskeho významu Sk2 8220 Silikátové skalné steny a svahy so štrbinovou vegetáciou a Tr2 6240 Subpanónske travinno-bylinné porasty. Tieto biotopy a formy sú súčasťou lesných porastov, v ktorých je odporúčaný bezzásahový režim.
Keďže v území evidujeme pohyb návštevníkov za účelom turistiky, či skalolezectva, prostriedkom k ochrane týchto geomorfologických foriem, biotopov a druhov, by mohlo byť usmernenie využívania územia verejnosťou, napr. formou náučného chodníka a vymedzením miest vhodných pre predmetné činnosti. 
Celé územie PR Pokoradzské jazierka je súčasťou SKCHVÚ003 Cerová vrchovina-Porimavie. Cieľové druhy vtákov v CHVÚ Cerová vrchovina – Porimavie vyskytujúce sa na lokalite PR Pokoradzské jazierka sú: ďateľ prostredný (Dendrocopos medius), hrdlička poľná (Streptopelia turtur), kaňa močiarna (Circus aeruginosus), krutihlav hnedý (Jynx torquilla), penica jarabá (Sylvia nisoria), prepelica poľná (Coturnix coturnix), včelár lesný (Pernis apivosrus) a výrik lesný (Otus scops). Pre tieto druhy bol v r. 2015 vypracovaný Návrh Programu starostlivosti o CHVÚ na roky 2016-2045.

1.7. Výsledky komplexného zisťovania stavu lesa 

Požiadavky ochrany prírody v súvislosti s cieľmi ochrany v PR boli predložené vyhotovovateľovi nového programu starostlivosti o les (PSL). Požiadavky ochrany prírody vyplývajú z celoplošného mapovania lesných biotopov, ktoré sa uskutočnilo v r. 2014 a sú smerované k celkovému zlepšovaniu ich stavu. 

Lesné porasty sú začlenené do lesného celku (LC) Teplý vrch v rámci lesného hospodárskeho celku (LHC) Teplý vrch, PSL sa vyhotovuje na obdobie rokov platnosti 2017-2026 (ešte nebol predložený na schválenie). 

Za ochranné lesy boli na obdobie platnosti PSL 2017-2026 vyhlásené lesné porasty 284, 382, 386, 485, 487 v subkategórii a (lesy na mimoriadne nepriaznivých stanovištiach) a lesný porast 484  subkategórii d (ostatné lesy s prevažujúcou funkciou ochrany pôdy). Za lesy osobitného určenia v subkategórii e (chránené lesy) boli vyhlásené lesné porasty 385, 486 na žiadosť Lesov SR, š.p.  
Celkove sú do územia začlenené lesné porasty: 283/časť, 284, 382, 383/časť, 384, 385, 386, 395, 396, 484/časť, 485, 486, 487 – podľa nové označenia v PSL.  

Obhospodarovateľom jednotlivých lesných porastov v území sú nasledovné subjekty: 

Tab.4.
	staré označenie JPRL
	nové označenie JPRL 
	obhospodarovateľ lesných pozemkov
	vek
	kategória lesa
	HSLT

	283
	283
	Urbariátsky spolok - PS Vyšná Pokoradz
	85
	H
	209

	284
	284
	Urbariátsky spolok - PS Vyšná Pokoradz
	85
	Oa
	101

	382A
	382
	Urbariátsky spolok - PS Vyšná Pokoradz
	80
	Oa
	101

	382B
	485
	J.Šimon, A.Šimonová
	80
	Oa
	101

	
	487
	Lesy SR, š.p., OZ Rimavská Sobota
	80
	Oa
	101

	383
	383
	Urbariátsky spolok - PS Vyšná Pokoradz
	80
	H
	209

	384A
	384
	Urbariátsky spolok - PS Vyšná Pokoradz
	80
	H
	209

	384B
	486
	Lesy SR, š.p., OZ Rimavská Sobota
	65
	Ue
	209

	385
	385
	J.Šimon, A.Šimonová
	110/20
	Ue
	209

	386
	386
	Lesy SR, š.p., OZ Rimavská Sobota
	95
	Oa
	101

	387A
	484
	Lesy SR, š.p., OZ Rimavská Sobota
	105
	Od
	299

	395
	395
	Urbariátsky spolok - PS Vyšná Pokoradz
	105/40
	H
	209

	396
	396
	Urbariátsky spolok - PS Vyšná Pokoradz
	115/40
	H
	209


Hospodársky súbor lesných typov (HSLT):  
209 – Suché bukové dúbravy

299 Suché bukové dúbravy (ochranného rázu)

101 Extrémne vápencové dúbravy

EFP 1a (lesný biotop Ls3.1 (91H0*) v lesných porastoch 382, 484/časť, 485, 487 – ide o ochranné lesy, územie je (už v súčasnosti) zaradené do 5. stupňa ochrany. V súlade s §16/zákona sa uplatňuje bezzásahový režim. V prípade JPRL 382 a 485 vzniká vlastníkovi nárok na  náhradu za obmedzenie bežného obhospodarovania v zmysle § 61 zákona.     
EFP 1b (biotop Ls3.1 (91H0*), biotop Ls2.1) v lesných porastoch 283/časť, 284, 383/časť, 384, 385, 386, 395, 396, 484/časť, 486 je navrhovaný 4. stupeň ochrany.  V rámci bežného obhospodarovania je možné predpokladať výchovné zásahy a celoplošnú obnovu porastov. Vhodné je voliť jemnejšie obnovné postupy a podporovať prirodzenú obnovu dubov. Z hľadiska zlepšenia stavu druhov resp. biotopov druhov, ktoré sú predmetom ochrany je potrebné ponechať v rámci obnovnej ťažby minimálne 10 stromov (r. Quercus sp.) na 1 ha na dožitie a ponechať najmenej 20 m3 drevnej hmoty/ha ako mŕtve drevo. 

Tieto požiadavky sme uviedli v stanovisku k vymedzeniu záujmov ochrany prírody a krajiny pre vyhotovenie programov starostlivosti o lesy na roky 2017-2026. Na základe údajov od vyhotovovateľa PSL na roky 2017-2026 sú v porastoch navrhované nasledovné hospodárske opatrenia: JPRL 283, 284, 385, 386, 484 – bez zásahu, 383, 384, 395_01, 396_1, 486 – účelový hospodársky spôsob skupinový, 395_02 – prebierka, 396_02 – prebierka, okrem redších skupín. 
Prehľad  jednotlivých kategórií lesov v chránenom území:
	Kategória lesa
	Podkategória lesa
	Výmera (ha)

	Hospodárske lesy (HV)
	
	10,49

	Ochranné lesy (OV)
	a) lesy na mimoriadne nepriaznivých stanovištiach
	18,24

	
	d) ostatné lesy s prevažujúcou funkciou ochrany pôdy
	2,11

	
	e) v chránených územiach a na lesných pozemkoch s výskytom biotopov európskeho významu alebo chránených druhov
	2,50

	Celková výmera lesných porastov:
	33,34 ha


2. SOCIOEKONOMICKÉ POMERY (VYUŽÍVANIE ÚZEMIA A JEHO OKOLIA), POZITÍVNE A NEGATÍVNE FAKTORY 
2.1. Historický kontext 


Využitie územia človekom v minulosti je možné posudzovať aj z máp z historických leteckých snímok z roku 1950 uverejnených na webovej stránke mapy.tuzvo.sk. Východná časť územia prírodnej rezervácie mala v minulosti odlišný charakter súvisiaci so spôsobom užívania. Pozemky boli využívané predovšetkým na pastvu hospodárskych zvierat, o čom svedčí aj mozaikovité rozmiestnenie starších drevín na ploche (dnešný EFP 2 a EFP 3). Plocha jazierka (EFP 5) v tejto časti mala otvorený charakter s viditeľnou vodnou hladinou. Priľahlý svah Pokoradzskej tabule (EFP1b) bol na úpätí taktiež prepásaný. Lesostepné miesta svahov (EFP 1a, 1b) majú výrazne menšiu pokryvnosť drevinami.
Obr.č.12. Zobrazenie reálnej vegetácie na leteckej snímke z roku 1950. (http://mapy.tuzvo.sk/HOFM/)

V strednej a západnej časti územia dominujú lúky a orná pôda. Poľnohospodárska pôda bola rozčlenená dlhými lánmi pozemkov. O tomto stave svedčí aj tvar pozemkov evidovaný na mapách s katastri nehnuteľností KN „E“. Jazierka sú na mape viditeľné, nezarastené náletom drevín. 

Z pohľadu vodného režimu sú významné technické opatrenia, ktoré boli realizované začiatkom  80-tych rokov minulého storočia. Plánovaná bola rekultivácia jazierka v JZ časti a pričlenenie tejto plochy k poľnohospodárskym pozemkom. Výstavba hydromelioračného  kanála však bola z dôvodu ochrany prírody pozastavená. 
V súčasnosti sa v území nachádzajú len pozostatky tejto začatej stavby – skruže a terénne depresie. MŽP SR, Hydromeliorácie, š. p. Bratislava vo svojom stanovisku č. 3219-2/120/2016 zo 6.6.2016 uvádzajú, že v území neevidujú hydromelioračné zariadenia vo svojej správe, evidujú však existenciu drenážneho systému, ktorý je v správe neznámeho vlastníka. 

	Obr. č. 13. Pohľad na jazierko vo východnej časti územia s otvorenou vodnou hladinou a prepásanými okrajmi, foto: r.1985; v súčasnosti k. ú. Nižná Pokoradz, parcela KNC 2150.
	Obr.č.14. Pohľad na jazierko v r.2014, k. ú. Nižná Pokoradz, parcela KNC 2150, na zazemňovanej časti sa prejavuje sukcesia – zarastanie krovinami

	Obr.č.15.  Budovanie hydromelioračného kanála pre odvodnenie jazierka v JZ časti územia, k. ú. Vyšná Pokoradz, parcela KNC 993; foto : r.1983


2.2. Stručný opis aktuálneho stavu 
V súčasnosti polovicu územia PR Pokoradzské jazierka zaberajú lesné porasty. Časť z nich je zaradená do kategórie ochranných lesov s funkciou ochrany pôdy a uplatňuje sa tu bezzásahový režim. Obhospodarovateľom lesných pozemkov sú Lesy SR, š. p. OZ Rimavská Sobota (pozemky vo vlastníctve SR, aj časť neštátneho vlastníctva), pozemky súkromných vlastníkov sú v obhospodarovaní Urbariátskeho spolku – pozemkového spoločenstva Vyšná Pokoradz a súkromných osôb.  

Podľa údajov „E“ stavu Katastra nehnuteľností sú v území evidovaní viacerí užívatelia pozemkov (tabuľka  č. 4. Prehľad pozemkov v správe a nájme). Poľnohospodárske aktivity užívateľov sú v súčasnosti utlmené, obmedzené iba na kosenie časti plôch trávnych porastov (1x/rok), časť z nich je občasne mulčovaná. Pozitívnym faktorom je občasné prepásanie časti územia malým počtom hovädzieho dobytka, ktorý sem zachádza z okolitých intenzívnejšie využívaných pozemkov. Časť trávnych porastov vo východnej časti územia (bývalý pasienok) nie je obhospodarovaná, postupne zarastá krovinami a časť už má pokročilejší sukcesný charakter (charakter lesa). Časť územia evidovaná ako orná pôda sa cca 5 rokov nevyužíva, plocha je porastená ruderálnymi druhmi s dominanciou nepôvodného druhu hviezdnika ročného (Stennactis annua). 
Celé územie je aj poľovnícky využívané, predovšetkým pre výskyt diviačej a vysokej zveri. Poľovnícka činnosť je sprevádzaná výstavbou posedov v okolí rezervácie, ktoré nemajú významný negatívny vplyv na predmet ochrany, ale prikrmovanie zveri, hlavne jej vnadenie na dostrel z posedov, je potenciálne významným negatívnym faktorom, najmä ako zdroj šírenia inváznych druhov rastlín. 
Mokraďné plochy jazierok majú v súčasnosti kolísavú vodnú hladinu, ktorá súvisí s množstvom spadnutých zrážok, výparom do prostredia a pravdepodobne čiastočne aj s odtokom. Toto kolísanie vodnej hladiny vplýva na druhové zastúpenie vegetácie i rôznych živočíšnych skupín. Jazierka sú stále dobrým príkladom hydrosérie mokraďných spoločenstiev a nachádzajú sa tu viaceré ohrozené druhy rastlín.  Prejavom zmien sú rozličné sukcesné štádiá vegetácie jazierok. Zarastanie drevinami je najvýraznejšie na ploche jazierka vo východnej časti územia. Pravdepodobne vplyvom sukcesie a zazemňovania došlo aj k ústupu biotopu 7140 Prechodné rašeliniská a trasoviská v prospech biotopu Kr8 (vŕbové kroviny).

Vzhľadom na blízkosť a dostupnosť z obcí, je predmetné územie atraktívne a využívané z hľadiska návštevnosti. Z tohto dôvodu dochádza k porušovaniu ustanovení zákona návštevníkmi (turisti, cyklisti, motorkári), predovšetkým zákazov vjazdu motorovým vozidlom, bicyklom, skalolezectvom, eróziou pôdneho krytu na svahu, táborením, voľným púšťaním psa.
2.3. Návrh zásad a opatrení využívania územia a jeho okolia z hľadiska cieľov ochrany
Na základe vyhodnotenia historického stavu a aktuálneho stavu využívania lokality je možné identifikovať niekoľko faktorov, ktoré majú vplyv na predmety ochrany:

· Lesné hospodárstvo 

· Poľnohospodárstvo
· Poľovníctvo

· Vodný režim

· Monitoring a výskum
· Verejnosť
Lesné hospodárstvo: 
· uplatňovanie bezzásahového režimu v porastoch s výskytom biotopu 91H0* má priaznivý vplyv na biotop i druhy, ktoré sú predmetom ochrany
· v prípade potreby lokálne potlačenie sukcesie na lesostepných plochách s výskytom biotopu Tr2
· lesohospodárske zásahy majú zásadný vplyv na stav predmetov ochrany

· zlepšovanie priaznivého stavu biotopov a druhov je možné docieliť podporou pôvodného drevinového zloženia a štruktúry lesných biotopov vo všetkých lesných porastoch PR zapracovaním do PSL  
· výskyt agáta bieleho (Robinia pseudoacacia) a pajaseňa žliazkatého (Ailanthus altissima) v území, je možné považovať za náhodný (neúmyselný) – jedná sa o faktor s negatívnym vplyvom na predmet ochrany
· legislatívne predpoklady – zákon NR SR č. 326/2005 Z. z. o lesoch v znení neskorších predpisov, program starostlivosti o les, vyhláška MŽP SR č.30/2008 Z. z., ktorou sa vyhlasuje CHVÚ Cerová vrchovina - Porimavie
· kapacitné predpoklady – sú dané systémom organizácie štátneho lesného hospodárstva, kapacity organizácie Lesy SR a užívateľa lesných pozemkov – Urbariát Vyšná Pokoradz.

Poľnohospodárstvo:
· na stav travinných biotopov vyskytujúcich sa v území má pozitívny vplyv pravidelné obhospodarovanie kosením (biotop Lk1), príp. kosenie a regulovaná  pastva (komplex biotopov Lk1 a Lk3)
· vhodný spôsob realizácie kosenia (ponechanie časti plochy bez kosenia, prípadne kosenie v neskoršom termíne, kosenie od  stredu k okrajom, alebo od jedného kraja ku druhému kraju) a pastvy majú priaznivý vplyv na biodiverzitu fauny 

· v prípade obhospodarovania TTP pravidelným mulčovaním, príp. dosievaním nepôvodnými lúčnymi zmesami môže dôjsť k  negatívnym vplyvom na biotopy
· pravidelné obhospodarovanie ornej pôdy (EFP4) osevom viacročnými krmovinami alebo pôvodnými lúčnymi druhmi a následne pravidelným kosením, by mohlo predchádzať šíreniu nepôvodných a ruderálnych druhov na okolité pozemky
· aktívny manažment krovín (EFP3), zabezpečí existenciu biotopov pre cieľové druhy vtákov CHVÚ, široké spektrum bezstavovcov

· na ochranu druhu Lathyrus transsilvanicus sú potrebné špecifické podmienky udržiavania krovinových lemov
· odstraňovanie a monitoring inváznych druhov rastlín na území PR, ako i v ochrannom pásme prispieva k udržiavaniu priaznivého stavu biotopov
· legislatívne predpoklady – zákon č. 543/2002 Z. z. o ochrane prírody a krajiny, nariadenia vlády SR o podmienkach poskytovania podpory v poľnohospodárstve formou priamych platieb, nariadenie vlády SR č. 75/2015 Z. z., ktorým sa ustanovujú pravidlá poskytovania podpory v súvislosti s opatreniami programu rozvoja vidieka, nariadenie vlády SR č. 342/2014, ktorým sa ustanovujú pravidlá poskytovania podpory v súvislosti so schémami oddelených priamych platieb, zákon č. 220/2004 Z. z. o ochrane a využívaní poľnohospodárskej pôdy, návrh programu straostlivosti o CHVÚ Cerová vrchovina - Porimavie, vyhláška MŽP SR č.30/2008 Z. z., ktorou sa vyhlasuje CHVÚ Cerová vrchovina - Porimavie 
Poľovníctvo:
· antropogénna činnosť, v území pravdepodobne dávno prítomná na predmety ochrany nemá priamy negatívny vplyv

· v súčasnosti časť územia PR Pokoradzské jazierka patrí do poľovného revíru Maginhrad, ktorého užívateľom je Poľovnícky spolok Maginhrad a druhá časť územia PR Pokoradzské jazierka patrí do poľovného revíru Háj, ktorého užívateľom je Poľovnícke združenie Háj so sídlom v Padarovciach. Obidva poľovné revíry podľa vyhlášky Ministerstva pôdohospodárstva a rozvoja vidieka č. 344/2009 Z. z., ktorou sa vykonáva zákon  o poľovníctve, spadajú  do srnčej poľovnej oblasti Rimavská Sobota. Hlavný druhom poľovnej zveri je tu srnčia zver, ale nachádza sa tam aj jelenia, danielia a diviačia zver. Z malej zveri sa tu nachádza v obmedzenom množstve zajac poľný a bažant poľovný. Škody spôsobené na biotopoch alebo na lesných a poľnohospodárskych pozemkoch neboli v chránenom území evidované. 
· odvodený negatívny vplyv spočíva vo vnadení zveri pred posedmi v okolí prírodnej rezervácie, pričom na vnadenie a prikrmovanie sa často používajú zvyšky poľnohospodárskej výroby, ktoré sa stávajú zdrojom nepôvodných expanzívnych druhov rastlín
· preventívnym opatrením je vylúčenie zakladania krmovísk na území PR a zabezpečiť starostlivosť o krmoviská v okolí, ktoré sú často zdrojom šírenia inváznych a ruderálnych druhov
· legislatívne predpoklady – zákon č. 274/2009 Z. z. o poľovníctve v znení neskorších predpisov, zákon č. 543/2002 Z. z. o ochrane prírody a krajiny (§ 6, 7b, 14, 15, 16)

	Obr. č.16. Potenciálne miesta rozširovania nepôvodných druhov rastlín v okolí  PR


Vodný režim: 
· faktor závislý čiastočne od vonkajších prírodných vplyvov a klimatických zmien, čiastočne antropogénny faktor

·  prejavuje sa kolísaním vodnej hladiny v jazierkach, vznikom periodických mlák na okolitých pozemkoch
· možné je čiastočne riešiť antropický vplyv z minulosti a zamerať sa na lokalizáciu prípadných nefunkčných melioračných úprav, návrh technického riešenia na zamedzenie odtoku vody z jazierok, a taktiež prírodný faktor – prirodzenú sukcesiu reguláciou plochy krovín. 

· legislatívne predpoklady – zákon č. 543/2002 Z. z. o ochrane prírody a krajiny 
Monitoring a výskum: 
· antropogénny faktor
· realizácia aktivít by mala byť zameraná na pravidelný monitoring stavu druhov a biotopov európskeho a národného významu, prípadne  možné doplnenie predmetov ochrany
· v súvislosti s využívaním územia pre študijné účely, pozitívny vplyv môže priniesť zvýšenie poznania a následné publikovanie, alebo iné zdieľanie výsledkov výskumnej činnosti. Výsledky môžu napomôcť lepšiemu nastaveniu opatrení na podporu predmetov ochrany.
· zabezpečením monitorovania výskytu inváznych druhov, druhov invázne sa správajúcich a ruderálnych  druhov a výskumom týchto druhov v území je možné následne navrhnúť efektívne opatrenia na ich eliminovanie prípadne odstránenie
· legislatívne predpoklady – zákon č. 543/2002 Z. z. o ochrane prírody a krajiny 
Využívanie územia verejnosťou:
· antropogénny faktor, ktorý môže mať negatívny, ale aj pozitívny vplyv. Lokalita PR Pokoradzské jazierka je verejnosti známa predovšetkým z dôvodu blízkosti k mestskej zóne. Prostredie je atraktívne pre návštevníkov, ktorí vyhľadávajú  možnosť neinvazívnej turistiky, skalný útvar Kamenný Janko poskytuje panoramatický výhľad na časť Rimavskej kotliny, Cerovej vrchoviny. Problematické sú nasledovné činnosti súvisiace s návštevnosťou územia: prípady táborenia v lesných resp. lúčnych častiach rezervácie, ako aj v priestoroch ťažobných dutín, hromadenie odpadkov pri táboriskách, jazdenie na motorkách resp. štvorkolkách a v menšej miere aj skalolezectvo a erózia pôdneho krytu na exponovaných miestach svahu. Riešením by mohlo byť usmernenie prípustných aktivít napr. formou vybudovania a vhodného trasovania náučného chodníka a zvýšenie informovanosti o hodnotách a ohrozeniach tohto územia. Návštevy lokality verejnosťou môžu mať pozitívny vplyv formou získania pozitívnej verejnej mienky na podporu aktivít a prípadne aj zapojenia sa, napr. dobrovoľníckou činnosťou, príspevkami. Na druhej strane môže mať návštevnosť verejnosťou negatívny vplyv na predmety ochrany – napr. vykopávaním a zošľapom rastlín, vyrušovaním živočíchov.
· legislatívne predpoklady – zákon č. 543/2002 Z. z. o ochrane prírody a krajiny
3. CIELE STAROSTLIVOSTI A OPATRENIA NA ICH DOSIAHNUTIE 
3.1. Stanovenie dlhodobých cieľov starostlivosti v nadväznosti na ekologicko-funkčné priestory a zóny 

Územie PR Pokoradzské jazierka je členené na 6 ekologicko-funkčných priestorov (EFP). 

EFP1a Teplomilné dubiny zaberá v rámci územia 11,656 ha. EFP1a zahŕňa biotop 91H0* Teplomilné submediteránne dubové lesy (Ls3.1), biotopy 8220 (Sk2)  Silikátové skalné steny a svahy so štrbinovou vegetáciou, 6240 (Tr2) Subpanónske travinno-bylinné porasty. Nachádza sa v zóne A. Územie je bez zásahu. 

EFP1b Lesné biotopy s upraveným hospodárením zaberá 21,279 3ha. EFP1b zahŕňa biotopy  91H0* Teplomilné submediteránne dubové lesy (Ls3.1), Dubovo-hrabové lesy karpatské (Ls2.1.),  Silikátové skalné steny a svahy so štrbinovou vegetáciou.  Nachádza sa v zóne B.
EFP2  Travinné biotopy zaberá 10,544 ha.  EFP2 zahŕňa travinné biotopy: Lk1 (6510), Lk3 (B biotop podľa PRV). Nachádza sa v zóne B.
EFP 3 Krovinové porasty a porasty drevín  zaberá 13,893 ha. Zahŕňa biotopy Kr7, Kr8, biotopy nezaradené – rôzne sukcesné štádiá. Predmetné biotopy sú zároveň biotopmi vybraných cieľových druhov vtákov CHVÚ Cerová vrchovina - Porimavie. Nachádza sa v zóne B.
EFP4 Orná pôda zaberá 2,817 ha. Nachádza sa tu biotop X5 Úhory a extenzívne obhospodarované polia. Nachádza sa v zóne B.
EFP 5  Mokraďová vegetácia jazierok zaberá v rámci územia 3,208 ha. Zahŕňa biotopy: Vo2 (3150), Lk10, Lk11 (D biotop podľa PRV) Vo7, Vo8, Kr8, Br5. Nachádza sa v zóne B.
Tab.č.5.
	Zóny a ekologicko-funkčné priestory (EFP)
	orná pôda
	trvalé trávne porasty
	lesné pozemky
	vodné plochy
	zastavané plochy a nádvoria
	ostatné plochy
	Sumárny prehľad:

	Zóna A (v ha):
	 
	
	11,615
	
	0,041
	
	11,656

	EFP 1a
	 
	
	11,615
	
	0,041
	
	11,656

	Zóna B (v ha):
	 3,436
	 23,155
	21,217
	1,246
	0,277
	2,41
	51,734

	EFP 1b
	
	
	21,217
	
	0,062
	
	21,279

	EFP 2
	
	9,761
	
	
	0,041
	0,742
	10,544

	EFP 3
	0,545
	12,177
	
	
	0,174
	
	13,893

	EFP 4
	2,817
	
	
	
	
	
	2,817

	EFP 5
	0,074
	0,220
	
	1,246
	
	1,668
	3,208

	Sumárny prehľad:
	3,436


	23,155


	32,832
	1,246
	0,318
	2,41
	63,39


Víziou pre danú lokalitu je zachovanie rôznorodosti biotopov ako z hľadiska kvantitatívneho, tak aj kvalitatívneho, ich mozaikovitej distribúcie. Udržanie / zlepšenie populácií druhov rastlín a živočíchov európskeho a národného významu v priaznivom stave. Zachovanie celkovej biodiverzity územia v nadväznosti na okolitú krajinu v súlade s využívaním územia  formou hospodárenia, ako aj formou rekreácie a poznávania.    
V súlade s víziou pre danú lokalitu je dlhodobý/strategický cieľ starostlivosti nasledujúci: Do roku 2046 dosiahnuť a následne zachovať priaznivý stav kategórie B pri všetkých biotopoch a druhoch európskeho a národného významu, ktoré sú predmetmi ochrany územia.
Uvedený dlhodobý cieľ je rovnaký vo všetkých zónach aj EFP vyčlenených v území. 

3.2. Stanovenie operatívnych cieľov v nadväznosti na ekologicko-funkčné priestory a zóny 

Vedľajší (operatívny) cieľ 1: Zabezpečiť udržanie stavu biotopu európskeho významu Ls3.1 (91H0*) Teplomilné submediteránne dubové lesy v kategórii B a biotopu národného významu Ls2.1 Dubovo-hrabové lesy karpatské a vytvorenie podmienok pre zlepšenie stavu populácie druhu Cerambyx cerdo zo stavu kategórie C na do kategórie B a udržanie stavu populácie druhu Lucanus cervus v kategórii B v rámci vyčlenených EFP1a, EFP1b do roku 2046.

Vedľajší (operatívny) cieľ 2: Dosiahnuť do roku 2027 zlepšenie stavu biotopu Lk1 (6510) Nížinné a podhorské kosné lúky zo stavu kategórie C do kategórie B, zabezpečiť jeho následné udržanie, vrátane  zachovania pestrej mozaiky biotopov európskeho a národného významu v rámci vyčleneného EFP2.

Vedľajší (operatívny) cieľ 3: Zabezpečiť podmienky pre existenciu  druhu národného významu hrachora sedmohradského (Lathyrus transsilvanicus) a biotopov cieľových druhov vtákov v súlade s programom starostlivosti o CHVÚ Cerová vrchovina-Porimavie v rámci EFP3. 

Vedľajší (operatívny) cieľ 4: Zabezpečiť udržanie stavu biotopu európskeho významu Vo2 (3150) Prirodzené eutrofné a mezotrofné stojaté vody s vegetáciou plávajúcich a/alebo ponorených cievnatých rastlín typu Magnopotamion alebo Hydrocharition v kategórii B a zachovanie štruktúry a výmery biotopu národného významu Lk10 Vegetácia vysokých ostríc v rámci vymedzeného EFP5.

Vedľajší (operatívny) cieľ 5: Dosiahnuť zvýšenie povedomia verejnosti o hodnotách územia a zabezpečenie usmerneného využívania územia s cieľom eliminácie negatívnych vplyvov na predmety ochrany územia.

3.3. Rámcové plánovanie a modely hospodárenia pre lesné biotopy 

Požiadavky ochrany prírody boli predložené v stanovisku k vymedzeniu záujmov ochrany prírody a krajiny pre vyhotovenie programov starostlivosti o lesy na roky 2017-2026.
EFP 1a (11.656 ha) – JPRL 382, 484/časť, 485, 487 – už súčasný 5. stupeň ochrany – bez zásahový režim;

EFP 1b (21.279 ha) - JPRL: v lesných porastoch 283/časť, 284, 383/časť, 384, 385, 386, 395, 396, 484/časť, 486 - 4. stupeň ochrany;
· v ochranných lesoch s výskytom biotopu  91H0* t. j. v lesných porastoch 284, 386 – bezzásahový režim;

· pri obnove v ostatných lesných porastoch uplatňovať účelový hospodársky spôsob alebo maloplošnú formu podrastového hospodárskeho spôsobu so šírkou obnovného prvku max. na 1 výšku porastu, s viacfázovou obnovou;

· podporovať prirodzené drevinové zloženie lesných biotopov a prirodzenú obnovu dubov;
· v rámci obnovnej ťažby minimálne 10 stromov (r. Quercus sp.) na 1 ha na dožitie a ponechať najmenej 20 m3 drevnej hmoty/ha ako mŕtve drevo (tzv. ležanina);

· neodstraňovať ojedinele stojace suché stromy alebo zlomy na lesných pozemkoch, ktoré nemôžu byť zdrojom zvýšenej početnosti škodlivých biotických činiteľov, nepredstavujú možné nebezpečenstvo z hľadiska bezpečnosti a ochrany zdravia pri práci a nebránia technologickému sprístupneniu porastu;

· nevykonávať úmyselnú ťažbu dreva v dielcoch s lesnými porastmi staršími ako 50 rokov od 1. marca do 31. júla;

· vo vybraných častiach lesných porastov v pravidelnej vzdialenosti od seba znížiť a trvalo udržať zníženie zakmenenia na 5, opatrením sa dosiahne vhodný typ biotopu roháča obyčajného a fuzáča veľkého a zabezpečí sa migrácia populácií druhov (lokality budú upresnené počas vyhotovovania PSL).  

Navrhované opatrenia PSL na roky platnosti 2017-2026 sú uvedené v kapitole 1.7. Výsledky komplexného zisťovania stavu lesa, sú v súlade s predloženými požiadavkami ochrany prírody. Opatrenia, ktoré nie je možné uplatniť cez PSL je potrebné dohodnúť s konkrétnym obhospodarovateľom lesných pozemkov, pred výkonom konkrétnej činnosti.
3.4. Navrhované opatrenia, stanovenie harmonogramu ich plnenia, určenie subjektu zodpovedného za ich plnenie, stanovenie merateľných indikátorov ich plnenia 
Tab. 6.
	lesné hospodárstvo, monitoring

	Operatívny cieľ 1: 

Zabezpečiť udržanie stavu biotopu európskeho významu Ls3.1 (91H0*) Teplomilné submediteránne dubové lesy v kategórii B a biotopu národného významu Ls2.1 Dubovo-hrabové lesy karpatské a vytvorenie podmienok pre zlepšenie stavu populácie druhu Cerambyx cerdo zo stavu kategórie C na do kategórie B a udržanie stavu populácie druhu Lucanus cervus v kategórii B v rámci vyčlenených EFP1a, EFP1b do roku 2046.

	Merateľný ukazovateľ plnenia: zachovaný stav biotopu 91H0* (B) v priaznivom stave na celom území PR, dosiahnutý stav B druhu Cerambyx cerdo, zachovaný stav B druhu Lucanus cervus 

	Opatrenie 1.1. 
	Realizácia opatrení z PSL na roky 2017-2026 tak, aby bolo podporené pôvodné drevinové zloženie a štruktúra lesných biotopov – vo všetkých lesných porastoch PR a zlepšovaný alebo zachovaný priaznivý (cieľový) stav biotopov druhov, ktoré sú predmetom ochrany, vyznačenie a udržiavanie značenia obvodových hraníc chráneného územia v lesných porastoch

	Merateľný indikátor plnenia: PSL v území až do roku 2026 v súlade so záujmami ochrany prírody, zachovaný stav biotopu 91H0* 

	Číslo aktivity
	Opis aktivity
	Výstup-indikátor plnenia aktivity
	Termín
	Zodpovednosť
	Zdroje
	EFP/zóna

	1.1.1
	Realizácia opatrení v zmysle schválenej PSL
	zachovaný stav A biotopu 91H0*, úprava drevinového  zloženia a podpora štruktúry biotopov
	r. 2019-2027
	Lesy SR, Urbariát
	Rozpočet Lesy SR, Urbariát
	1a/A zóna, 

1b/B zóna

	1.1.2
	V prípade potreby lokálne potlačenie sukcesie na lesostepných plochách s výskytom biotopu Tr2
	Zachovalý stav biotopu  Tr2
	2026
	ŠOP SR,
	ŠOP SR
	1a/A zóna, 

1b/B zóna

	1.1.3
	Kontrola zmien biotopu v závislosti od opatrení v zmysle schválenej PSL
	sledovanie vhodného drevinového  zloženia a štruktúry biotopov
	r. 2019-2027
(2x za obdobie)
	ŠOP SR
	ŠOP SR
	1a/A zóna, 

1b/B zóna

	1.1.4
	Monitoring stavu biotopu 91H0* a druhov v území Cerambyx cerdo, Lucanus cervus
	aktuálne údaje o stave biotopu a druhov
	2019-2027 
(2x za obdobie)
	ŠOP SR 
	ŠOP SR
	1a/A zóna, 

1b/B zóna

	1.1.5
	Vyznačiť a udržiavať značenie obvodových hraníc chráneného územia v lesných porastoch v spolupráci s Urbariátom
	Správa z kontroly územia
	2019 – 2048 
(do 4 mesiacov po vyhlásení; obnova značenia)
	ŠOP SR, Urbariát
	ŠOP SR
	1a/A zóna, 

1b/B zóna

	Opatrenie 1.2. 
	Dosiahnuť vyhotovenie a schválenie PSL na roky 2027-2036 a 2037 – 3046 tak, aby bolo podporené pôvodné drevinové zloženie a štruktúra lesných biotopov – vo všetkých lesných porastoch PR a zlepšovaný alebo zachovaný priaznivý (cieľový) stav biotopov druhov, ktoré sú predmetom ochrany.

	Merateľný indikátor plnenia: PSL v území až do roku 2046 v súlade so záujmami ochrany prírody, zachovaný stav biotopu 91H0* , dosiahnutý stav B druhu Cerambyx cerdo, zachovaný stav B druhu Lucanus cervus

	Číslo aktivity
	Opis aktivity
	Výstup-indikátor plnenia aktivity
	Termín
	Zodpovednosť
	Zdroje
	EFP/zóna

	1.2.1
	Vypracovanie návrhu hospodárskych opatrení v lesných porastoch PR a vypracovanie návrhu lokalít na ktorých má byť počas PSL dosiahnuté zníženie zakmenenia a predloženie návrhu vyhotovovateľovi PSL (na roky 2027-2036 a 2037 – 3046)  
	návrh hospodárskych opatrení pre všetky lesné porasty a návrh lokalít na zníženie zakmenenia
	2026 -  2027, 2036-2037, 2046 – 2047
	 ŠOP SR, 
	ŠOP SR
	1a/A zóna

1b/B zóna 

	1.2.2.
	Rokovanie so zhotoviteľom PSL o začlenení návrhu hospodárskych opatrení a návrhu lokalít – požiadaviek OPaK smerujúcich k zlepšeniu priaznivého stavu biotopov, a biotopov druhov
	zapracovanie požiadaviek OPaK do PSL
	2026 -  2027, 2036-2037, 2046 – 2048
	ŠOP SR, 
	ŠOP SR
	1a/A zóna, 

1b/B zóna 

	1.2.3.
	Realizácia opatrení v zmysle schválenej PSL
	zachovaný stav A biotopu 91H0*, úprava drevinového  zloženia a podpora štruktúry biotopov, zníženie zakmenenia na vybraných lokalitách
	r. 2027 – 2048
	Lesy SR, Urbariát
	Rozpočet Lesy SR, Urbariát
	1a/A zóna, 

1b/B zóna

	1.2.4.
	V prípade potreby lokálne potlačenie sukcesie na lesostepných plochách s výskytom biotopu Tr2
	Zachovalý stav biotopu  Tr2
	2027 – 2048 (podľa potreby)
	ŠOP SR,
	ŠOP SR
	1a/A zóna, 

1b/B zóna

	1.2.5
	Kontrola zmien biotopu v závislosti od opatrení v zmysle schválenej PSL
	sledovanie vhodného drevinového  zloženia a štruktúry biotopov, vrátane zakmenenia
	r. 2027 – 2048 (každých 5 rokov)
	ŠOP SR
	ŠOP SR
	1a/A zóna, 

1b/B zóna

	1.2.6
	Monitoring stavu biotopu 91H0* a druhov v území Cerambyx cerdo, Lucanus cervus
	aktuálne údaje o stave biotopu a druhov
	2027 – 2047 (každých 5 rokov)
	ŠOP SR 
	ŠOP SR
	1a/A zóna, 

1b/B zóna

	Opatrenie 1.3.
	Vhodným spôsobom odstraňovať invázne a invázne sa správajúce  druhy drevín a rastlín. 

	Merateľný indikátor plnenia: Odstránenie Ailanthus altissima a v prípade výskytu aj iných inváznych alebo invázne sa správajúcich druhov na lesných pozemkoch, územie bez výskytu nepôvodných druhov

	Číslo aktivity
	Opis aktivity
	Výstup-indikátor aktivity
	Termín
	zodpovednosť
	zdroje
	EFP/zóna

	1.3.1
	Monitoring  a prieskum inváznych druhov v území 
	Správa z monitoringu zápis do databázy KIMS, údaje o aktuálnom výskyte inváznych druhov, zapracovanie do nasledujúceho PSL
	2018-2026
	ŠOP SR
	ŠOP SR 
	1a/A zóna, 

1b/B zóna

	1.3.2.
	Vypracovanie dohody s vlastníkom, správcom alebo užívateľom pozemkov ohľadne odstránenia Ailanthus altissima, a v prípade výskytu aj ďalších inváznych a invázne sa správajúcich druhov 
	Dohoda zameraná na odstraňovanie  nepôvodných druhov, zapracovanie do nasledujúceho  PSL 
	2018-2019
	ŠOP SR vlastník/užívateľ
	ŠOP SR, 
	1a/A zóna, 

1b/B zóna


	1.3.3
	Odstránenie Ailanthus altissima, použiť tzv. injekčnú metódu, aplikovaním registrovaného prípravku na ochranu rastlín priamo do kmeňa stromu a jeho následné mechanické odstránenie výrubom až po úplnom vyschnutí stromu a v prípade výskytu aj ďalších inváznych  a invázne sa správajúcich druhov
	Neprítomnosť Ailanthus altissima
resp. ďalších 

inváznych a invázne sa správajúcich druhov v území
	2020-2026
	ŠOP SR vlastník/užívateľ
	ŠOP SR, vlastník/užívateľ 
	1b/B zóna

	1.3.4.
	Kontrola stavu a udržiavanie územia bez výskytu nepôvodných inváznych alebo invázne sa správajúcich druhov
	územie bez výskytu inváznych druhov
	2026
	ŠOP SR S CHKO Cerová vrchovina,

	ŠOP SR S CHKO Cerová vrchovina
	1a/A zóna, 

1b/B zóna


	Poľnohospodárstvo, monitoring


	Operatívny cieľ 2: 

Dosiahnuť do roku 2027 zlepšenie stavu biotopu Lk1 (6510) Nížinné a podhorské kosné lúky zo stavu kategórie C do kategórie B, zabezpečiť jeho následné udržanie, vrátane  zachovania pestrej mozaiky biotopov európskeho a národného významu v rámci vyčleneného EFP2.

	Merateľný ukazovateľ plnenia: dosiahnutý stav B biotopu 6510, zachovaná mozaika trávnych biotopov, neznižovanie výmery travinných biotopov 

	Opatrenie 2.1
	Podporiť hospodárenie, ktoré zohľadňuje špecifické nároky biotopov a biotopov druhov v EFP2, časti EFP3 a EFP4.

	Merateľný indikátor plnenia: plochy TTP využívané kosením, resp. extenzívnou pastvou, orná pôda osiata alebo zatrávnená

	číslo aktivity
	opis aktivity
	výstup – indikátor plnenia aktivity
	Termín
	zodpovednosť
	zdroje
	EFP/zóna

	2.1.1.
	Rokovanie s užívateľmi -zabezpečenie vhodného spôsobu obhospodarovania na PPF (travinné biotopy, orná pôda) 
	Záznam  z rokovania 


	2018-2019

(neskôr podľa potreby)
	Vlastník/užívateľ, ŠOP SR, S CHKO Cerová vrchovina,  Okresný úrad Odbor pozemkový a lesný
	 ŠOP SR 
	2,4/B

	2.1.2.
	Realizácia hospodárenia kosením (min. 1x/rok), ponechanie časti plochy bez kosenia cca 20% (2,10 ha) do nasledujúceho roka, resp. kosiť neskôr v septembri, možné jesenné pasenie, ponechanie solitérov starších drevín
	Plochy využívané kosením s odstránením biomasy – biotop 6510, kosením, prípadne  extenzívnou pastvou komplex biotopov Lk1 a  Lk3 na celej výmere EFP2, dosiahnutý stav B biotopu 6510, biodiverzita druhov (vtáky, bezstavovce),
	2019 – 2048
	Vlastník/užívateľ, ŠOP SR
	Vlastník/užívateľ,  platby PRV, §61
	2,3-časť /B

	2.1.3.
	zabezpečenie hospodárenia na ornej pôde  t. j. osiatie viacročnými krmovinami alebo osiatie vhodnými lúčnymi zmesami-pôvodné druhy, následne kosenie 
	Plocha osiata viacročnými krmovinami alebo zatrávnená a následne kosená, znížený výskyt nepôvodných druhov
	2019 – 2048
	   Vlastník/užívateľ 
	Vlastník/užívateľ,  platby PRV, §61
	4/B

	Opatrenie 2.2.
	Vhodným spôsobom odstraňovať invázne a invázne sa správajúce druhy rastlín na nelesných pozemkoch.

	Merateľný indikátor plnenia: neprítomnosť inváznych druhov na území EFP2, EFP3, EFP4

	číslo aktivity
	Opis aktivity
	výstup – indikátor plnenia aktivity
	Termín
	zodpovednosť
	zdroje
	EFP/zóna

	2.2.1
	Monitoring  a prieskum inváznych druhov v území 
	Správa z monitoringu, zápis do databázy KIMS, údaje o aktuálnom výskyte inváznych druhov
	2019 – 2048
	ŠOP SR
	ŠOP SR, 
	2, 3,4/B zóna

	2.2.2.
	Oboznámenie užívateľa ohľadne výskytu IDR a vhodných spôsoboch odstraňovania
	Záznam z rokovania
	2019 – 2048
	ŠOP SR
	ŠOP SR
	2, 3,4/B zóna

	2.2.3.
	Odstraňovanie inváznych a invázne sa správajúcich druhov rastlín vhodnými metódami (napr. kosením, pastvou - Solidago canadensis, Stenactis annua).  Ak sa objavia aj ďalšie druhy, bude potrebné po konzultáciách so ŠOP SR navrhnúť vhodné zásahy
	Neprítomnosť IDR v daných EFP,  stav udržaný bez výskytu inváznych druhov
	2019 – 2048
	Vlastník/užívateľ Vlastník/užívateľ, prípadne ŠOP SR ak vlastník je nezistený
	Vlastník/užívateľ, iné zdroje 
	2, 3,4/B zóna

	2.2.4.
	pravidelná kontrola stavu územia
	zápis z kontroly, údaje o výskyte inváznych druhov
	2019 – 2048 (každých 5 rokov)
	ŠOP SR 
	ŠOP SR 
	2, 3,4/B zóna

	Opatrenie 2.3
	Pravidelný monitoring stavu biotopov, druhov, spôsobu využívania územia v rámci EFP2

	Merateľný ukazovateľ: aktuálne údaje o stave biotopov a druhov a vplyve realizovaných opatrení na ich stav, aktuálny spôsob obhospodarovania

	číslo aktivity
	Opis aktivity
	výstup – indikátor plnenia aktivity
	Termín
	zodpovednosť
	zdroje
	EFP/zóna

	2.3.1
	Zabezpečenie monitoringu biotopu Lk1
	správa z monitoringu- hodnotenie stavu, správy z výskumu- zápis do databázy (KIMS)
	2019 – 2048 (každé 3 roky)
	ŠOP SR
	ŠOP SR
	2/B zóna

	Operatívny cieľ 3. : 

Zabezpečiť podmienky pre existenciu  druhu národného významu hrachora sedmohradského (Lathyrus transsilvanicus) a biotopov cieľových druhov vtákov v súlade s programom starostlivosti o CHVÚ Cerová vrchovina-Porimavie v rámci EFP3. 

	Merateľný ukazovateľ plnenia: výskyt stabilnej populácie druhu  Lathyrus transsilvanicus, výskyt biotopov cieľových druhov vtákov CHVÚ

	Opatrenie 3.1
	Podporiť hospodárenie, ktoré zohľadňuje špecifické nároky biotopov a druhov (Lathyrus transsilvanicus, cieľových druhov vtákov CHVÚ)  v EFP 3, na plochách krovinových porastov  a porastov drevín.  

	Merateľný indikátor plnenia: zachovanie stavu druhu Lathyrus transsilvanicus, revitalizované TTP, užívané na  kosenie resp. pastvu, aktívny manažment ponechaných krovín, časť EFP3  s charakterom lesa ponechaná na samovývoj alebo zmena druhu pozemku

	číslo aktivity
	Opis aktivity
	výstup – indikátor plnenia aktivity
	Termín
	zodpovednosť
	zdroje
	EFP/zóna

	3.1.1
	Rokovanie s užívateľom ohľadne možnosti využívania plôch TTP, v prípade záujmu vypracovanie realizačných  projektov obnovy/revitalizácie TTP (v súlade s § 28/zákona), oboznámenie užívateľa s  ponechaním krovinového lemu na ploche s výskytom Lathyrus transsilvanicus
	Záznam z rokovania, Vypracovaný realizačný projekt, 
	2019 – 2048
	Vlastník/užívateľ,  ŠOP SR
	Vlastník/užívateľ,  projekt OPKŽP, užívateľ
	3/B

	3.1.2
	realizácia opatrení na plochách v EFP3 dohodnutých v rámci aktivity 2.2.1 – zamerané na  ponechanie krovinového lemu na  ploche s výskytom Lathyrus transsilvanicus; revitalizácia TTP -odstraňovanie časti náletov drevín mozaikovitou formou výberu (6 – 6,75 ha), následne bežné obhospodarovanie  kosením alebo pastvou, aktívny manažment ponechaných krovinových biotopov (udržiavanie rôznovekej a rôznodruhovej štruktúry s mozaikovitou formou rozmiestnenia na 10-20 % z plochy určenej na revitalizáciu t. j. 0,75 ha-1,50 ha), ponechanie solitérov starších drevín; ponechanie plôch s vyššou etapou drevinovej sukcesie na prirodzený vývoj (na ploche 6,393 ha) resp. zmena druhu pozemku
	Výskyt populácie Lathyrus transsilvanicus, prítomnosť krovinových biotopov na ploche 10-20%, ktoré sú biotopom pre cieľové druhy vtákov CHVÚ
	2019 – 2048
	Vlastník/užívateľ,  ŠOP SR, 
	Vlastník/užívateľ,   platby PRV, §61,   projekt OPKŽP
	3/B

	Opatrenie 3.2
	Pravidelný monitoring stavu biotopov, druhov, spôsobu využívania územia v rámci EFP3

	
	Merateľný ukazovateľ: aktuálne údaje o stave druhu Lathyrus transsilvanicus, aktuálny spôsob obhospodarovania

	číslo aktivity
	Opis aktivity
	výstup – indikátor plnenia aktivity
	termín
	zodpovednosť
	zdroje
	EFP/zóna

	3.2.1
	Zabezpečenie monitoringu  druhu Lathyrus transsilvanicus, monitoring spôsobu využívania plôch  
	správa z monitoringu- hodnotenie stavu, správy z výskumu- zápis do databázy (KIMS)
	2019 – 2048 (každé 3 roky)
	ŠOP SR
	ŠOP SR
	3/B zóna

	vodný režim, monitoring

	Operatívny cieľ 4: 

Zabezpečiť udržanie stavu biotopu európskeho významu Vo2 (3150) Prirodzené eutrofné a mezotrofné stojaté vody s vegetáciou plávajúcich a/alebo ponorených cievnatých rastlín typu Magnopotamion alebo Hydrocharition v kategórii B a zachovanie štruktúry a výmery biotopu národného významu Lk10 Vegetácia vysokých ostríc v rámci vymedzeného EFP5.

	Merateľný ukazovateľ plnenia: udržanie stavu B biotopu 3150 a zabezpečený stabilný vodný režim

	Opatrenie 4.1
	Zabezpečenie stabilného vodného režimu 



	Merateľný indikátor plnenia: Priaznivý stav mokraďných biotopov (zachovaný stav B biotopu 3150) a druhov rastlín aj živočíchov viazaných na biotop

	Číslo aktivity
	Opis aktivity
	Výstup-indikátor aktivity
	termín
	zodpovednosť
	zdroje
	EFP/zóna

	4.1.1
	vypracovanie hydroekologickej a hydrogeologickej štúdie pre zabezpečenie vhodného vodného režimu (v úvahu vziať aj existenciu bývalých melioračných zariadení 
	hydroekologická a hydrogeologická štúdia
	2020-2023
	ŠOP SR
	ŠOP SR
	2,4, 5/B

	4.1.2
	realizovať projekt úpravy vodného režimu v súlade s vypracovanými štúdiami
	zamedzenie odtoku vody z jazierok
	2023-2027
	ŠOP SR 
	ŠOP SR
	2,4, 5/B

	4.1.3
	vypracovať realizačný projekt s návrhom plochy, spôsobu a frekvencie odstraňovania biomasy z vodných plôch s ohľadom na nároky predmetov ochrany biotop 3150 a druhov  naň viazaných 
	spracovaný projekt na  odstránenie biomasy z vodných plôch 
	2019-2021
	ŠOP SR
	ŠOP SR, iné zdroje, 
	5/B

	4.1.4
	realizácia projektu odstraňovania biomasy z plochy jazierok
	eliminácia krovinovej vegetácie, udržaný stav B biotopu Vo2 (3150)
	2022, 2027 (následne podľa potreby)
	ŠOP SR 
	ŠOP SR, iné zdroje
	5/B

	4.1.5
	Zabezpečenie monitoringu a výskumu biotopu Vo2 a druhov európskeho a národného významu naň viazaných 
	správa z monitoringu- hodnotenie stavu, správy z výskumu- zápis do databázy (KIMS)
	2019 – 2048 (každých 5 rokov)
	ŠOP SR
	Rozpočet ŠOP SR, 
	5/B

	Opatrenie 4.2
	Zmena druhu pozemku

	Merateľný indikátor plnenia: vypracovaný geometrický plán, zápis nových parciel do KN, zosúladenie skutočného stavu - charakteru  pozemkov pod jazierkami so stavom v KN

	Číslo aktivity
	Opis aktivity
	Výstup-indikátor aktivity
	Termín
	zodpovednosť
	zdroje
	EFP/zóna

	4.2.1
	Komunikácia s vlastníkom /užívateľom, návrh na zmenu druhu pozemku TTP k. ú. V. Pokoradz, časť KNC č.1116,  
	Zosúladenie reálneho stavu so stavom v katastri nehnuteľností, záznam z komunikácie
	2019-2026
	ŠOP SR,   Okresný úrad, odbor starostlivosti o ŽP, odbor pozemkový a lesný, vlastník 
	ŠOP SR
	5/B

	4.2.2
	 Vypracovanie geometrického plánu na plochu jazierka
	Geometrický plán, zaevidovanie parciel do katastra nehnuteľností
	2019- 2026
	ŠOP SR (vypracovanie geometrického plánu)

vlastník (zápis do katastra)
	ŠOP SR (vypracovanie geometrického plánu)

vlastník (zápis do katastra)
	5/B

	poľovníctvo, monitoring, využívanie územia verejnosťou

	Operatívny cieľ 5: 

Dosiahnuť zvýšenie povedomia verejnosti o hodnotách územia a zabezpečenie usmerneného využívania územia s cieľom eliminácie negatívnych vplyvov na predmety ochrany územia.

	Merateľný ukazovateľ: zmena postojov a správania sa verejnosti, užívateľov a návštevníkov územia k jeho hodnotám, zníženie počtu negatívnych vplyvov na územie, náučný chodník 

	Opatrenie 5.1
	Usmerniť výkon práva poľovníctva

	Merateľný indikátor plnenia: územie PR bez výskytu krmovísk

	číslo aktivity
	opis aktivity
	Výstup-  indikátor plnenia aktivity
	termín
	zodpovednosť
	zdroje
	EFP/zóny

	5.1.1.
	Rokovanie s poľovným združením ohľadne neumiestňovania poľovníckych zariadení a krmovísk na území PR v budúcnosti a  ohľadne zabezpečenia starostlivosti o krmoviská, ktoré sú v bezprostrednom okolí PR
	zápis z rokovania, 
	2019-2021
	Poľovné združenie,  ŠOP SR


	ŠOP SR 


	Celé územie

	5.1.2
	zabezpečená kontrola výskytu inváznych druhov v miestach krmovísk a ich odstraňovanie vhodnými metódami v závislosti od druhu v prípade ich výskytu alebo odstránené krmoviská v okolí PR
	neprítomnosť inváznych rastlín v miestach krmovísk
	2019 - 2048
	Poľovné združenie,  ŠOP SR 


	Poľovné združenie, ŠOP SR


	okolie PR

	Opatrenie 5.2
	Zvýšenie environmentálneho povedomia o území.

	Merateľný indikátor plnenia: usmernený pohyb návštevníkov v území a zníženie negatívnych vplyvov v území v dôsledku návštevnosti

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje
	EFP/zóna

	5.2.1
	Vypracovanie projektovej dokumentácie k náučnému chodníku cez PR na usmernenie pohybu návštevníkov 
	Projektová dokumentácia k náučnému chodníku
	2019 - 2048
	ŠOP SR, vlastníci, obec, Mikroregión
	ŠOP SR, iné zdroje
	1a/A zóna, 1b,2,3/B zóna

	5.2.2
	Realizácia náučného chodníka
	Existujúci náučný chodník 
	2020-2027
	ŠOP SR, vlastníci, obec, Mikroregión
	ŠOP SR, iné zdroje
	1a/A zóna, 1b,2,3/B zóna 

	5.2.3
	realizácia kontrol v území na sledovanie negatívnych vplyvov návštevnosti, resp. jej pohybu 
	pravidelné kontroly v území
	2019 - 2048
	ŠOP SR
	ŠOP SR
	všetky

	5.2.4
	prezentácia územia formou prednášok, distribúcia propagačných materiálov.
	Zvýšenie environmentálneho povedomia, zníženie počtu negatívnych vplyvov v území 
	2019 - 2048
	ŠOP SR
	ŠOP SR
	všetky




4. SPÔSOB VYHODNOCOVANIA PLNENIA PROGRAMU STAROSTLIVOSTI 

Plnenie aktivít by malo byť kontrolované podľa termínov v harmonograme navrhovaných opatrení (kapitola 3.4.) naplnením výstupu aktivity podľa stanoveného indikátora. Kontrola bude realizovaná samostatnou na to ustanovenou komisiou, v ktorej budú zástupcovia všetkých zainteresovaných subjektov. Termíny odpočtu budú nastavené logicky v termínoch, kedy je možné kontrolovať výstupy. V tabuľke je vyznačené predpokladané trvanie aktivity znakom x pre príslušný rok, ak je políčko tabuľky červeno vyfarbené je v danom roku pri aktivite predpokladaný kontrolovateľný výstup. 

Výstupom kontroly bude správa o vykonanej kontrole, ktorá bude odoslaná orgánu ochrany prírody, ktorý schvaľuje program starostlivosti o chránené územie s prípadnými návrhmi na modifikáciu programu starostlivosti podľa výsledkov riešených aktivít. Modifikácie budú považované za dodatky programu starostlivosti a po prerokovaní a schválení orgánom ochrany prírody sa stanú integrálnou súčasťou programu starostlivosti.
Tab. 7. Harmonogram aktivít a dosiahnutých výstupov.
	Aktivita
	2019

	2027

	2033

	2040
	2041
	2042

	2046
	2047
	2048

5. POUŽITÉ PODKLADY A ZDROJE INFORMÁCIÍ 
atlas krajiny SR, 2002

Brtek, J., 1976: Anostraca, Notostraca, Conchostraca a Calanoida Slovenska (1.časť). Acta Rer.Natur.Mus.Slov. Bratislava, XXII, 19-91.
Košel, V., 2006: Biologia, Bratislava, 61/5:524. 
Lit. Náučno-poznávací sprievodca po geologických a geografických lokalitách stredného Slovenska, S. Jeleň, J. Galvánek a kol., 2009, Banská Bystrica
Projekt ochrany PR Pokoradzské jazierka, r. 2015, ŠOP SR, S CHKO Cerová vrchovina, rezervačná kniha  Prírodnej rezervácie Pokoradzské jazierka
MŽP SR, Hydromeliorácie, š. p. Bratislava,  stanovisko č. 3219-2/120/2016 zo 6.6.2016
Stanová v., Valachovič m., 2002: Katalóg biotopov Slovenska. DAPHNE – Inštitút aplikovanej ekológie, Bratislava, 225 str. 
Výstupy z mapovania v území PR r. 2014, 2015:
Správy z čiastkových výskumov v území realizovaných v priebehu rokov 2014-2015:
· Mapovanie lesných biotopov v zmysle metodického pokynu r. 2013 – Ing. M.Slezák, PhD. 
· Mapovanie záujmových skupín chrobákov (Coleoptera) – Mgr. Roman Cséfalvy, PhD.; 

· Stanovisko k cieľovým druhom ÚEV – druhom európskeho významu v územiach európskeho významu PR Ťahan, PR Dálovský močiar a PR Pokoradzké jazierka a predbežný návrh opatrení, ktorými by bolo možné dosiahnuť zlepšenie ich stavu, r. 2015, Mgr. Roman Cséfalvy, PhD.
· Faunistický prieskum motýľov, Branislav Endel, Ján Ošust
· Záverečná správa z prieskumu netopierov na lokalite UEV Pokoradzské jazierka, Ing. Ervín Hapl   
· Mapovanie mokraďných biotopov, Ing. Richard Hrivnák, PhD.  

Mapovanie nelesných biotopov – interné,  Ing. Belanová, E.

Mapovanie vtákov – interné, Mgr. Balázs, C.

Program rozvoja vidieka SR 2007-2013
http://www.sopsr.sk/ps.chvu2/files/Cerova-vrchovina-Porimavie.pdf - návrh Programu starostlivosti o CHVÚ Cerová vrchovina- Porimavie

Vyhláška MŽP SR č.30/2008 zo 7.januára 2008, ktorou sa vyhlasuje Chránené vtáčie územie Cerová vrchovina – Porimavie

Vyhláška Ministerstva životného prostredia Slovenskej republiky č.24/2003 z 31.1. 2003 v znení neskorších predpisov, ktorou sa vykonáva zákon č. 543/2002 Z.z. o ochrane prírody a krajiny

Zákon NR SR 543/2002 z 25.júna 2002 o ochrane prírody a krajiny v znení neskorších predpisov

http://mapy.tuzvo.sk/HOFM/
http://www.biomonitoring.sk
Informačný systém katastra nehnuteľností © Úrad geodézie, kartografie a katastra Slovenskej republiky; Dátum poslednej aktualizácie: 2. 2017, Tematické spracovanie © Štátna ochrana prírody SR, Banská Bystrica, S CHKO CV 2017

Digitálna ortofotomapa © EUROSENSE s.r.o., www.eurosense.sk
Fotodokumentácia:
Belanová, E.; Cséfalvay, R.; Darola, J.; Endel, B.; Gális, R.; Papáčová, L.;
6. PRÍLOHY

Financované z prostriedkov Európskeho fondu regionálneho rozvoja (ERDF) v rámci projektu: Vypracovanie programov starostlivosti o vybrané chránené územia zahrnuté v sústave NATURA 2000





hrachor sedmohradský (Lathyrus transsilvanicus)

